Tarsan amangsuli: Kintên kula inggih makatên. Kula rumaos kêduwung sangêt, dene jalaran saking kula, lampah panjênêngan badhe kaancam ing bêbaya. Ing dhusun ngajêng punika kula badhe ngantun, prêlu badhe takèn dhatêng têtiyang punika mênggahing pikajênganipun. Salêbêtipun kula ngantun wontên ing dhusun ngriku, panjênêngan sapandhèrèk, kula aturi nglajêngakên lampah. Kula piyambak botên prêlu dumugi ing Busaadah mangke sontên, langkung malih manawi panjênêngan jalaran saking kula, lampah panjênêngan badhe tansah manggih godha rêncana, kados langkung utami manawi kula botên sêsarêngan kalihan panjênêngan